****

Na temelju članka 152. stav 4. Zakona o zdravstvenoj zaštiti ("Službene novine FederacijeBiH", br. 46/10 i 75/13), a u svezi sa člankom 11. Pravilnika o kontinuiranoj profesionalnoj edukaciji iz zdravstvenog menadžmenta (“Službene novine Federacije BiH”, br. 6/20) Zavod za javno zdravstvo Federacije Bosne i Hercegovine (ZZJZ FBiH) u suradnji sa Ekonomskim fakultetom Univerziteta u Sarajevu (EFSA UNSA) i Medicinskim fakultetom Sveučilišta u Mostaru (MF SVMO), uz učešće Medicinskog fakulteta Univerziteta u Sarajevu, Ekonomskog fakulteta Sveučilišta u Mostaru i Ekonomskog fakulteta Univerziteta u Tuzli, uz suglasnost Federalnog ministra zdravstva, objavljuje

**JAVNI OGLAS**

**za kontinuiranu profesionalnu edukaciju iz oblasti zdravstvenog menadžmenta**

Federalno ministarstvo zdravstva u suradnji sa nositeljima edukacije iz zdravstvenog menadžmenta, organizira nastavak provođenja kontinuirane profesionalne edukacije iz zdravstvenog menadžmenta, prema planu standardizirane edukacije (SHCE) sukladno članku 9. Pravilnika o KPE.

Edukativni program obuhvata tri razine edukacije (SHCE 1, SHCE 2 i SHCE 3) u ukupnom trajanju od 265 sati nastave.

Nakon uspješno odslušane nastave i završene provjere znanja svake razine, polaznici dobivaju certifikat ovjeren od strane Federalnog ministarstva zdravstva, koji ima snagu javne isprave i dokaz je o poznavanju određene razine zdravstvenog menadžmenta.

Sukladno članku 12. Pravilnika o KPE, edukacija iz zdravstvenog menadžmenta je dostupna zdravstvenim djelatnicima, zdravstvenim suradnicima i drugim profesionalcima uposlenim u zdravstvenim ustanovama, privatnim praksama, zavodima zdravstvenog osiguranja i ministarstvima zdravstva, kao i drugim pravnim osobama u sustavu zdravstva Federacije BiH.

**Slijedom navedenog**, **u drugoj polovini 2021. godine nositelji edukacije planiraju organizirati edukaciju iz zdravstvenog menadžmenta za:**

* **grupu do 25 polaznika osnovne razine edukacije – SHCE 1**
* **sve polaznike srednje razine edukacije – SHCE 2 koji su završili i uspješno prošli**

**provjeru znanja iz SHCE 1**

* **sve polaznike napredne razine edukacije – SHCE 3 koji su završili i uspješno prošli provjeru znanja iz SHCE 2**

**Početak edukacije planiran je u rujnu 2021. godine.**

**Raspored edukacije za sve razine bit će objavljen na web stranicama EFSA UNSA, MFSVMO i ZZJZ FBiH nakon isteka roka prijave.**

Zavisno od epidemiološke situacije u FBiH/BiH, prije početka edukacije donijet će se odluka o načinu provedbe, in clas ili online.

Uvjeti za upis na osnovnu razinu edukacije:

* završen fakultet zdravstvenog ili drugog usmjerenja, odnosno škola zdravstvenog ili drugogusmjerenja;
* položen stručni ispit u stručnom zvanju samo za zdravstvene djelatnike;
* posjedovanje radnog iskustva u trajanju od minimalno tri godine u zdravstvenom sektoru.

Dokumenti koji se prilažu pri upisu na osnovnu razinu edukacije (SHCE 1):

* ovjerena preslika diplome o završenom fakultetu zdravstvenog ili drugog usmjerenja, odnosno ovjerena preslika svjedočanstva o završenoj srednjoj školi zdravstvenog ili drugog usmjerenja;
* uvjerenje o položenom stručnom ispitu (za zdravstvene djelatnike);
* potvrda o radnom iskustvu.

Ukoliko je netko od polaznika obavio edukaciju iz zdravstvenog menadžmenta u Federaciji BiH, odnosno izvan Federacije BiH, kao i u inozemstvu, potrebno je uz prijavu dostaviti i rješenje federalnog ministra zdravstva o priznavanju navedene edukacije izdato sukladno članku 37. i članku 38. Pravilnika o KPE.

Polaznici koji su uspješno završili edukaciju iz osnovne i srednje razine edukacije po Planu i Programu iz Pravilnika o KPE, trebaju samo popuniti prijavnicu i dostaviti je na e-mail kontakt osoba u ZZJZ F BiH, ili MFSVMO ili EFSA UNSA.

Posebni uvjeti, ukoliko zahtjev podnosi zdravstvena ustanova, privatna praksa kao i zavod zdravstvenog osiguranja, za neograničen broj svojih uposlenika su:

* dokaz o ispunjavanju uvjeta za obavljanje zdravstvene djelatnosti, odnosno druge srodne djelatnosti u zdravstvenom sektoru, izdano od ovlaštenog organa.

Dokumenti koji se prilažu:

* rješenje o obavljanju zdravstvene djelatnosti
* rješenje o upisu u sudski registar (samo za pravna lica).

Prijavnica za učešće na edukativnom programu je dostupna na web stranici ZZJZ FBIH ([www.zzjzfbih.ba](http://www.zzjzfbih.ba)), EFSA UNSA ([www.efsa.unsa.ba](http://www.efsa.unsa.ba)) i MFSVMO (www.mefmo.ba)

**Kandidati koji upisuju osnovnu razinu edukacije trebaju ispravno popunjenu prijavnicu sa potrebnim dokumentima, u zatvorenoj koverti, osobno ili putem pošte dostaviti u Federalno ministarstvo zdravstva, Ul. Maršala Tita br. 9, 71000 Sarajevo.**

**Na koverti navesti: *Dokumentacija za kontinuiranu profesionalnu edukaciju iz zdravstvenog menadžmenta.***

***Javni oglas se objavljuje na web stranici*** ZZJZ FBIH ([www.zzjzfbih.ba](http://www.zzjzfbih.ba)), EFSA UNSA ([www.efsa.unsa.ba](http://www.efsa.unsa.ba)) i MF SVMO ([www.mefmo.ba](http://www.mefmo.ba)), kao i u dnevnim listovima: „Večernji list“ i Dnevni list „Avaz“.

Rok za podnošenje prijava traje do 31.08.2021. godine.

Nepotpune i nepravovremeno pristigle prijave neće se uzeti u razmatranje.

Troškovi kotizacije po polazniku iznose:

za osnovnu razinu, SHCE 1 1.600,00 KM

za srednju razinu, SHCE 2 1.800,00 KM

za naprednu razinu, SHCE 3 2.300,00 KM

Obveza polaznika je, da do početka nastave iz razine edukacije za koji se kandidiraju, uplate 1/3 iznosa kotizacije određene za tu razinu. Potvrdu o uplati polaznici su obvezni donijeti prvi dan predavanja, jer bez potvrde neće moći prisustvovati nastavi.

Broj računa na koji se vrši uplata dostavit će se naknadno.

Za detaljnije informacije kontaktirati:

|  |  |
| --- | --- |
| **Zavod za javno zdravstvo Federacije BiH**  M. Tita br. 9, 71000 Sarajevo  Tel.: + 387 33 564 642  Fax.: + 387 33 564 602  E-mail: [z.vucina@zzjzfbih.ba](mailto:z.vucina@zzjzfbih.ba)  ili [m.krupic@zzjzfbih.ba](mailto:m.krupic@zzjzfbih.ba) | **Ekonomski fakultet Univerziteta u Sarajevu;**  **Poslovna akademija EFSA UNSA**  Skenderija br.70, 71000 Sarajevo  Tel.: + 387 33 564 354  Fax: +387 33 564 371  E-mail: [lela.grubesic@efsa.unsa.ba](mailto:lela.grubesic@efsa.unsa.ba) |
| **Medicinski fakultet Sveučilišta u Mostaru**  Bijeli brijeg bb.,88000 Mostar  Tel/fax: +387 36 335 600  E-mail: [danijel.pravdic@gmail.com](mailto:danijel.pravdic@gmail.com) | |